Основната цел на обучението по специалност **„Информационни технологии,** **информатика и математика”** в образователно – квалификационна степен „бакалавър” е да подготви висококвалифицирани специалисти с широк спектър от теоретични и практически знания в областта на педагогиката, психологията, математиката, информатиката и информационните технологии. Завършилите тази специалност са

способни да:

• провеждат анализ и синтез, сравнение, класификация и систематизация на математическите понятия и факти, да намират причинно следствени връзки, да отделят общото, единичното и др.;

• подбират оптимални способи на дейност, които способстват за изграждане на иновационно мислене;

• се ориентират и прилагат в практиката нови образователни технологии;

• прилагат синергетичния подход за усъвършенстване на учебния процес в училище;

* осъществяват сътрудничество и съвместна работа с институции и специализирани организации в образователната система у нас и в Европейския съюз.

Обучението на бъдещия учител по математика, информационни технологии и информатика е насочено към формиране на интелектуално-познавателна, мотивационно-ценностна, педагого-комуникативна и действено-практическа компетентност.

Завършилият специалността **„Информационни технологии,** **информатика и математика”**, с образователно-квалификационна степен „бакалавър” и професионална квалификация „учител”, получава диплома с европейско приложение, което му дава възможност да заема горепосочените длъжности в страните, членки на Европейския съюз.